L-istorja ta' pajjiżna ħija mimlija j) b'karattri li jkunu għamlu isem għal 1 pajjiżhom, iżda mhux dejjem ikunu — daqshekk magħrufa minn kulħadd. Wieħed minn dawn l-eroj kien is- Senglean Juan Bautista Azopardo'. ( Mhux il-każ li ħadd ma kiteb dwar dan l-eroj navali, iżda din is-sena — hija l-170 anniversarju mill-mewt 4 tiegħu, u jkun xieraq li wieħed jerġa' jfakkar parti mill-istorja ta' dan il- personaġġ Senglean. Imwieled fl-Isla fl-1772, ingħata l-ismijiet ta' Giovanni Battista. Wieħed jifhem kemm dan l-isem kien popolari f'dak iż-żmien, meta Malta kienet għadha taħt il-ħakma tal-Kavallieri tal-Ordni ta' San Ġwann. Il-ġenituri tiegħu kienu Salvatore Giuseppe Azopardo u Rosa Romano. L-għada li twieled kien ġie mgħammed fil-Parroċċa tal-Isla mill-Arċipriet ta' dak iż- żmien, Salvatore Bonnici. L-Isla kienet minn dejjem marbuta ma' ħafna nies li ħidmiethom kienet marbuta mal-baħar. Ma jistax jonqos li kien hemm numru mdaqqas ta' Sengleani li kienu jaħdmu fuq il-flotta tal-Ordni ta' San Ġwann. Min kien jaħdem bħala baħri, jew inkella f'taqsimiet oħra tal- istess organizzazzjoni navali tal-Ordni. Matul il-Port tal-Galeri kien hemm diversi taqsimiet fejn wieħed kien jinnota xogħol marittimu għaddej, matul is-sena kollha. Għalhekk, is-Sengleani kien se jkollhom l-opportunità li jaħdmu fil-viċin, u fl-istess ħin f'xogħol li huma kienu esperti fih. Madwar il-kosta tal-Isla kien hemm xogħol għaddej ġmielu. Filwaqt li aktar 'il ġewwa fil-Port tal- Galeri kien hemm l-imħażen tal-flotta tal-Ordni ta' San Ġwann, fid-daħla tal-Franċiżi (dik li tiġi bejn l-Isla u l-Għolja ta' Kordin) kien hemm it-tarznari Maltin, fejn diversi bastimenti ta' kull tip u daqs kienu jinbnew (Muscat £ Cuschieri,2002). Uħud mill-istess imgħallmin kienu Sengleani wkoll (Abela, 2007) (Quintano, 2003). Minħabba li missier Giovanni Battista kien negozjant, u jidher li kellu diversi bastimenti tiegħu għal kummerċ, it-tifel mill-ewwel beda jinteressa 4 ruħu f'dak li kellu x'jaqsam mal- marittimu. Jidher ukoll li l-familja F kellha konnessjonijiet tajba mal- Ordni ta' San Ġwann, minħabba li kien fuq il-qbil mill-Gran Mastru de Rohan, li Giovanni Battista mar Toulon, fi Franza, ħalli jkun jista' jistudja l-arkitettura navali għal sitt snin. Iżda, minħabba li missier Giovanni Battista kellu sentimenti Repubblikani, il-familja telqet minn Malta u marret toqgħod fi Franza. Minn dak il-ħin 'il quddiem il-ħajja ta' Giovanni Battista nbidlet. Wieħed irid jifhem ukoll it-taqlib politiku u soċjali li kien qed iseħħ madwaru minħabba r-Revoluzzjoni Franċiża. Biss, hija ferm interessanti li wara li Giovanni Battista kien ħadem fuq il-flotta Franċiża, ftit wara spiċċa jaħdem mal-flotta Ingliża. Hawnhekk se nagħti ħjiel qasir tad-diversi dati, ħidmiet, u avventuri li kellu dan Giovanni Battista Azopardo: e 1796. jidher li kien qed joffri s-servizzi tiegħu lill-flotta Ingliża, li dak iż-żmien kienet taħt il- kmand tal-Viċi Ammirall Jervis. e 1803 Azopardo jidher li mar lejn Buenos Aires għall-ewwel darba. e. 1806. kien ingħata l-inkarigu ta' Viċi Kmandant ta' Korvetta mill-awtoritajiet Spanjoli. Azopardo kien qed jopera mill-Port ta' Montevideo. e 1806 metal-flotta Ingliża attakkat Buenos Aires, Azopardo kien mogħti l-inkarigu ta' numru ta' bastimenti biex jiddefendi l-kosta kontra l-flotta Ingliża. es. 1807 Juan Bautista kien ingħata l-kmand tal- batteriji tal-kosta u jidher li minħabba l-manuvrar tiegħu biex jiddefendi l-belt kontra l-qawwiet Ingliżi, dawn tal-aħħar ċedew. Aktar tard huwa kien ġie promoss għal logutenent-kurunell. e. 1809: waqtirvellijiet li nqalgħu f'Buenos Aires kontra l-awtoritajiet Spanjoli, minħabba li Juan Bautista kien qed jagħti s-sapport tiegħu lill-Viċire Liniers, tilef il-grad tiegħu li kienet ingħatatlu ftit qabel, e 1810 Azopardo għaqqad grupp ta' nies oħra li riedu l-indipendenza minn ma' Spanja. Kien f'din is-sena li huwa ngħata l-inkarigu tal-ewwel flotta navali Arġentina. Fil-ġlied li kellu, rebaħ kontra l-qawwiet Spanjoli. e 1811. il-flotta żgħira ta' Azopardo sfat megħluba minn dik Spanjola, u Juan Bautista spiċċa priġunier. Intbagħat lejn Cueta u Cadiz, u dam priġunier sal- 1815. Hekk kif ingħata l-ħelsien mill-ħabs, huwa rritorna lura lejn l-Arġentina. e. 1821-1826 Juan Bautista kompla jingħata aktar karigi u promozzjonijiet fi ħdan il-flotta tal- Arġentina. Hu miet fis-sena 1848, iżda l-fama tiegħu baqgħet magħrufa u mxerrda sew. e Il-fdalijiet tiegħu jinsabu midfuna f'monument li twaqqaf fil-Belt ta' San Nicolas. l Il-kunjom Azopardo jidher li kien jintuża u kien mifrux fil-passat. Insibu diversi referenzi għal dan il-mod ta' kitba tal-kunjom, li llum aħna aktar nafuh bħala Azzopardi. Fil-listà tad-dejma hemm il-kunjom Azupardu (Wettinger, The Militia Roster of Watch Duties of 1417, 1979), kif ukoll miktub f'diversi modi oħra (Wettinger, 1968 — Vol 5).